הנושא: מאזן האנרגיה 
                                         פרננד קירנברג  -  קורס מורים מובילים תשס"א
מטרות :
1.	יישום הנושא גלגולי אנרגיה לכישורי חיים .
2.	הבנת המושגים: מאזן האנרגיה, קליטה וצריכה. טרמוגנזה ומעגלי סרק.
3.	דוגמה להומאוסטזיס ,הכרת המושג, משוב לסוגיו.
4.	הומאוסטזיס בגוף -  עניין אינדיווידואלי , אין ערכים קבועים נכונים לגבי כולם.
5.	קישור של נושאים שונים : תזונה , עיכול, מבנה התא, גלגולי אנרגיה, בקרה הורמונלית והומאוסטזיס .
6.	קריאה , ניתוח ועיבוד מאמר.
7.	עבודה בקבוצות , הפנייה לספרות וירטואלית.
8.	הצגת העבודה הקבוצתית לכלל התלמידים.
9.	 הכנת תקציר מהימן.
10.	הערכת עמיתים.

לאחר לימוד נשימה תאית מתוך הנושא של גלגולי אנרגיה. 
העבודה הנה עבודה עצמאית , יש צורך ב -  2- 3  שיעורים להצגת העבודות בכתה.

מהלך העבודה:
חלוקת הכתה לקבוצות בנות  2- 3 תלמידים.
כל קבוצה תכין עבודה בהתאם לשאלות המנחות:

1.	הגדרת המושג מאזן האנרגיה בגוף , מתן דוגמאות למצבים של הפרת האיזון.

2.	 מהי השמנה? מיהו שמן? מהן סכנות ההשמנה ?

3 . כל קבוצה תמצא מתכון לדיאטת הרזיה או השמנה , תנתח את המתכון בהתאם , למשל:  המרכיבים  התזונתיים , הערך הקלורי, חסרונות / יתרונות  של הדיאטה .

4. כל קבוצה תבחר מרכיב אחד מאבות המזון ( פחמימות, חלבונים, חומצות אמיניות חיוניות, שומנים, חומצות שומניות חיוניות, כולסטרול), ויטמין אחד ומינרל אחד. לגבי כל אחד מן החומרים הללו , הקבוצה תציין : למה הוא משמש בגוף ומהי חשיבותו , מהי הצריכה המומלצת ביום , מהיכן מגיע לגוף או האם נוצר בגוף , מה קורה לעודפים שלו בגוף ומהי ההשפעה של מחסור בו על הגוף. 
( יש לוודא שכל הקבוצות תבחרנה  מרכיבים שונים על מנת שלא תהינה חזרות.)

5. קריאת חלקים מן  המאמר של גוגנהיים קארל ( מדע כ''ו 4 ,1982 ). המאמר מהווה סקירה של מחקרים שונים בהשמנה. המאמר יחולק לחלקים הבאים , וכל קבוצה תקבל חלק:
א.	השערת הצריכה העודפת של אנרגיה.
ב.	ההסתגלות לאספקת האנרגיה במזון.
ג.	ניסוי הקפטריה.
ד.	מחקר על המתנדבים במלחמת העולם.
ה.	ניסוי הזרקת נור אפינפרין  לחולדות.
ו.	הניסוי ב -  3 קבוצות נשים.
לגבי כל אחד מן המחקרים , הקבוצה תענה על השאלות הבאות: 
מה הייתה ההשערה של החוקרים.
תאור מהלך הניסוי.
מהם הבקרות ולהסביר.
הצגת תוצאות הניסוי בטבלה או בגרף.
המסקנות

6. בחירת אחד מן ההורמונים או החומרים הרשומים :
 אפינפרין, נור אפינפרין , טירוקסין, איסולין, לפטין, סרוטונין, קולטן ללפטין.
הקבוצה תענה על השאלות הבאות: 
היכן נוצר, מה גורם ליצירתו או הפרשתו.
היכן משפיע, מהי השפעתו.
מה הקשר לנושא שמירת מאזן האנרגיה, 
איזה סוג משוב, 
מחלות קיימות כתוצאה מהפרעות הקשורות לחומר זה.

7. לסכם את הנושא על ידי תשובה לשאלות :
 א. האם קיים הומאוסטזיס של משקל הגוף באדם? הסבר.

ב. אם כן, מהו השוני בין ההומאוסטזיס של המשקל  לבין ההומאוסטזיס של טמפ' הגוף?

ג.	מהי המסקנה האישית, קבוצתית מן העבודה.

8.	הצגת העבודה בכתה. ניתן להכין פוסטר או שקף או כל אמצעי אחר .

9.	כל קבוצה תכין  תקציר  של העבודה באורך של שני עמודים אשר ישוכפל ויחולק לכל התלמידים.

10.	 הערכת עמיתים. קריטריונים להערכה ייקבעו בשיתוף התלמידים כאשר יילקחו בחשבון הקריטריונים הבאים: 
א.	התקציר: איכות, יצירתיות, מקיף, ברור.
ב.	 אופן ההצגה בכיתה : מעניין, עדכני, מובן.
ג.	שיתוף בין כל חברי הקבוצה.
ד.	אמצעי המחשה.

מקורות :
בכר חגית וברנהולץ חנה,1999. תקשורת ויסות ותיאום בבעלי חיים. הוצאת המרכז הישראלי להוראת המדעים.
האוניברסיטה הפתוחה, פרקים בפיסיולוגיה של האדם יחידות 2 ו - 6 .
נ. בשן, י. שפר, ר. אמיר, ע. חסון ,1999 .גלגולי אנרגיה ביצורים חיים
הוצאת המרכז הישראלי להוראת המדעים.
עדי מרקוזה - הס .ביולוגיה היום . ספרי תל-אביב.
פיסיולוגיה של בעלי חיים . הוצאת המרכז הישראלי להוראת המדעים.
מאמר  - השמנת יתר , דינה צפרירי .מתוך גלילאו 51 ינ ' - פב' 1999 
אתרים שונים באינטרנט:
www.medsite.co.il
www.starmed.co.il/diet/
www.sciam.com/explorations/1998/030298eating/index.html
http://www.sciam.com/0896issue/0896gibbs.html
http://www.sukeret.co.il

עובד על ידי פרננד קירנברג